# 13.04.21

**Коми Республикаын сёрнитісны арктикаса медицина кластер лӧсьӧдӧм йылысь**

Коми Республикаса Веськӧдлан котырӧн Юрнуӧдысьӧс вежысь Лариса Карачёва нуӧдіс сӧвещание, кӧні сёрнитісны Воркутаын арктикаса медицина кластер лӧсьӧдӧм йылысь: стрӧитны либӧ сы вылӧ дась вынъяссӧ выль пӧв оборудуйтны.

Медицина кластер лӧсьӧдӧм серти мероприятиеяслысь плансӧ видлалӧмын участвуйтісны Коми Республикаса йӧзлысь дзоньвидзалун видзан, стрӧитчан, велӧдан, сьӧм овмӧс, экономика сӧвмӧдан да промышленносьт министерствоясӧс, а сідзжӧ Россияса наукаяс академиялӧн Урал юкӧнса Коми наука шӧринлӧн физиология институтӧс да Регыдъя медицина отсӧг сетан Воркутаса больничаӧс петкӧдлысьяс.

Медицина кластерлӧн меститчанін йылысь мӧвпъясӧн юксисны Коми Республикаса йӧзлысь дзоньвидзалун видзан министерствоӧс петкӧдлысьяс. Места вылын серпасӧн тӧдмасьӧм бӧрын лои тӧдса, мый Воркутаын эм некымын ин, кытчӧ позьӧ меститны инновационнӧй объектсӧ. Медицина ведомствоӧн веськӧдлысьяс вӧзйӧны лӧсьӧдны кластерсӧ Регыдъя медицина отсӧг сетан Воркутаса больнича подув вылын. Тайӧ уна нырвизьын уджалысь да ыджыд медицина организация. Выль медицина шӧрин лӧсьӧдӧмыс сетас позянлун чукӧртны кадръяс, врачьяс вермасны кыпӧдны квалификация места вылын, участвуйтны наука уджын. Сӧвещаниеын участвуйтысьяс ошкисны тайӧ мӧвпсӧ.

Кластерлӧн инновационнӧй наука удж серти видзӧдласӧн юксис Коми наука шӧринса физиология институтлӧн директор Евгений Бойко. Сійӧ паськыда сёрнитіс наука туялӧмъяслӧн сэтшӧм нырвизьяс йылысь, кутшӧмъясӧс позьӧ сӧвмӧдны кластер подув вылын. Тайӧ – Арктикаын дзоньвидзалун видзӧм да олӧмлӧн ногтуй, сьӧлӧм да сӧн висьӧмъясысь видзчысян да бурдӧдан ӧнія медицина технологияяс.

Уджалан группа лӧсьӧдас кластерлысь концепциясӧ, арталас став коланлунсӧ да рӧскодсӧ. Сӧвещаниеын участвуйтысьяс пыртісны вӧзйӧмъяс сылӧн тэчас да уджалан план серти.

Казьтыштам, арктикаса медицина кластер лӧсьӧдӧм серти уджсӧ нуӧдӧны Коми Республикаса Юралысь Владимира Уйбалӧн водзмӧстчӧм серти. 2020 вося кӧч тӧлысьӧ регионса Веськӧдлан котыр да Перспективнӧй туялӧмъяслӧн фонд костын кырымалӧма лӧсялана артмӧдчӧм. Тайӧ водзмӧстчӧмсӧ ошкисны нин Россияса федеральнӧй медико-биологическӧй агентство да Россияса йӧзлысь дзоньвидзалун видзан министерство.

# 13.04.21

# В Республике Коми обсудили перспективы создания арктического медицинского кластера

По какому пути двигаться в создании арктического медкластера в Воркуте: строительство или переоборудование имеющихся мощностей – этот вопрос стал предметом обсуждения на совещании, которое провела председатель Правительства Республики Коми Лариса Карачёва.

Участие в обсуждении плана мероприятий по организации медицинского кластера приняли представители министерств здравоохранения, строительства, образования, финансов, экономического развития и промышленности Республики Коми, а также Института физиологии ФИЦ Коми научного центра УрО РАН и Воркутинской больницы скорой медицинской помощи.

Свои предложения о потенциальном месте расположения медицинского кластера высказали представители Минздрава Коми. Анализ ситуации на месте показал, что в Воркуте имеется несколько площадок для размещения инновационного объекта. По мнению руководителей медицинского ведомства, в приоритете – имеющаяся база Воркутинской больницы скорой медицинской помощи. Это многопрофильная медицинская организация, которая имеет значительный резерв площадей. Создание нового медицинского центра даст возможность сосредоточить здесь кадры, врачи с могут на месте повышать квалификацию, участвовать в научной деятельности. Участники совещания поддержали данный вариант.

Предложения об инновационной научной части кластера высказал директор Института физиологии Коми научного центра Евгений Бойко. Он остановился на тех направлениях научных изысканий, которые можно будет развивать на базе кластера. Среди них – здоровьесбережение и качество жизни в условиях Арктики, перспективные медицинские технологии профилактики и лечения сердечно-сосудистых заболеваний.

Детальной разработкой концепции будущего кластера с расчетом всех необходимых потребностей и затрат предстоит заняться рабочей группе. Участники совещания внесли предложения по ее структуре и плану дальнейших действий.

Напомним, работа по созданию арктического медицинского кластера проводится по инициативе Главы Республики Коми Владимира Уйба. В сентябре 2020 года заключено соответствующее соглашение между правительством региона и Фондом перспективных исследований. Ранее инициатива уже получила одобрение со стороны Федерального медико-биологического агентства России и Минздрава России.

**2041**

**Королева**